Роберто Фернандес Ретамар
Родина

Превод от испански: Атанас Душков, Жак Битев, 1967

chitanka.info

Сега аз зная: ти не си нощта.

Ти си сурова, строга и красива.

Ти си негодуванието и гнева,

които срещу злия враг ни вдигат.

Ти си езика, с който се разбират

милиони хора под чиста светлина.

Ти, въздуха си, вярната земя,

която пияни сърцата ни в гърдите.

Ти си живота — вярно обещание

пред мъртвите — заровени в пръстта.

Ти — място на дълбоката любов,

на светлината и на радостта

и жажда за живот и красота!

Ти образ си на нашто съществуване

и камъкът на който се подписваме.

Ти си прекрасна, наше упование.

Ти, наша обич, наша топла плът,

и ние твои сме до смърт!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.